cyanic-selkie/wikianc huggingface dataset:
Vasilij Veresjtsjagin
Russisk-tyrkiske krigen
Ei reise i Syria og Palestina i 1884 utstyrte han med emne frå nytestamentet, som førte til bilete som også vart omdiskutert. Veresjtsjagin sitt måleri vekte motstand då han portretterte Jesus på eit vis som i samtida vart oppfatta som uhøyrt realistisk. Skildringa hans av Jesus sine trekk vart oppfatta som overdrive vulgære.
Serien 1812 om Napoleons sitt felttog i Russland, som han også skreiv ei bok om, ser ut til å ha vore inspirert av Leo Tolstoj si Krig og fred. Bileta var måla i 1893 i Moskva, der han til sist busette seg.
Seinare år
Veresjtsjagin var i Asia under den fyrste kinesisk-japanske krigen. Attåt fylgde han med amerikanske styrkar på Filippinane, og han var med russiske troppar i Mansjuria. Under den russisk-japanske krigen vart han invitert av admiralen Stepan Makarov til å vere med han om bord på flaggskipet «Petropavlovsk». 13. april 1904 rende «Petropavlovsk» på to miner på veg frå Port Arthur ut i Gulehavet. Krigsskipet sokk og tok mesteparten av mannskapet med seg i djupet, også admiral Makarov og Veresjtsjagin. Det siste verket til Veresjtsjagin, eit bilete av eit krigsråd leia av admiral Makarov, vart funne att nesten uskadd.
Kjelder
oppgav desse kjeldene:
Sommar-OL 1928
Sommar-OL 1928 vart halde i Amsterdam i Nederland frå 17. mai til 12. august med opningsseremoni 28. juli. USA vart beste nasjon og Noreg fekk 1 gull, 2 sølv og 1 bronse.
Medaljestatistikk
Den norske gullmedaljen blei vunne av kronprins Olav i segling i 6-meter-klassen med Johan Anker som rormann. Dei andre ombord var Erik Anker og Haakon Bryhni.
Smog
Smog er ei form for luftforureining — ordet er eit teleskopord sett saman av dei engelske orda smoke (røyk) og fog (tåke). Ordet blei første gong brukt av Dr. Henry Antoine Des Voeux i samband med ein helsekongress i 1905.
London har vore kjent for smog heilt sidan romartida. Sjølv i mellomalderen var folk uroa over luftforureininga i byen, og Edvard I la ned forbod mot brenning av kol i ein kortare periode i 1273. Klassisk smog, som vi kjenner igjen frå filmar frå victoriatida, var ei blanding av røyk og svoveldioksid.
På 1950-talet blei ein ny type smog, kjent som fotokjemisk smog, først skildra. Dette er ein skadeleg blanding av luftforureinande stoff som nitrogenoksid, aldehyd m.fl.
Denne type smog kjem av ein reaksjon mellom sollys og utslepp frå menneske. Fotokjemisk smog er eit problem i store byar, men fordi det kan bli frakta med vind kan det også ramme mindre busette område. I utgangspunktet kan smog bli danna i alle slags klima så lenge det er store utslepp frå til dømes industri eller trafikk. Det ser likevel ut som at smogdanninga er verst på varme dagar, særleg dersom dei øvre luftlaga er så varme at vertikal sirkulasjon blir hindra. Smog finn ein òg hyppigare i byar som ligg i ei «gryteform» med fjell rundt.
Sissel
Sissel og Sidsel er kvinnenamn som er kortformer av Cecilie/a. Dette namnet stammer frå det latinske Caecilia, hokjønnsforma av slektsnamnet Caecilius, som er danna av det latinske adjektivet caecus, 'blind'. Andre kortformer av Cecilie er Silje, Sissi, Sisse og Sessel.
Sissel har norsk namnedag den 22. november.
Bruk
Sissel var mykje brukt som namn på norske jentebarn frå 1940-talet til 1960-talet. På andre halvdel av 1950-talet kunne over 1,2 % av jenter bli døypte Sissel. Stavemåten Sidsel var mest populær på 1940- og 1950-talet, då det kunne koma opp mot 0,4 % av alle jentenamn.
Icenarar
Icenarane var ein keltisk stamme som levde i det som i dag er Norfolk i England frå ca. 1. hundreåret f.Kr. til 1. hundreår e.Kr..
Kvarts
Kvarts er eit mineral laga av silisiumdioksid (SiO2). Mineralet er kvitt eller gjennomsiktig, men kan få farge av andre materiale. Kvarts er nest etter feltspat det mest utbreidde mineralet i jordskorpa og finst både i magmatiske bergartar (granitt, granittpegmatitt o.l.), i metamorfe bergartar (gneis, kvartsitt o.l.), i sedimentære bergartar (sandstein, kvartskonglomerat) og i lausavsetningar (sand).
Icenarar
Dei blir nemnde av Tacitus, som i ca. 118 skreiv om hendingar i romersk Britannia i det 1. hundreåret. Han fortalde at dei i år 43, då keisar Claudius invaderte dei britiske øyane, hjelpte romarane, og for dette blei lønna med at riket deira fekk fortsette som klientkongedømme.
Kvarts
Vanleg kvarts er kvit (mjølkekvarts) eller fargelaus (bergkrystall, òg kalla dvergstein). Farga varietetar er røykkvarts eller morion (brunleg til mørkebrun), citrin (gul), ametyst (fiolett), rosenkvarts (rosa) og blåkvarts (blå). Alle desse kan brukast som smykkesteinar. Varietetar med inneslutninger er jernkisel (jernoksid), aventurin (kloritt eller glimmer) og rutilkvarts (rutil)
Icenarar
I 61 gjorde dei opprør mot romarane. Det siste av dei to opprøra var det største og mest framgangsrike. Forhistoria var at herskaren i stammen, Prasutagus, prøvde å gi halve riket sitt til familien framfor å overlate det til romarane. Prokuratoren Catus Decianus tok heile området, og skal ha latt kona til Prasutagus, Boudicca til å bli piska og døtrene hans til å bli valdtekne. Dette førte til at Boadicea samla ein stor hær og gjekk mot Camulodunum, som blei plyndra og brend. Ho utsette deretter Verulamium og Londinium for same behandling. Romarane klarte etter dette å slå icenarane på slagmarka ein stad utanfor London.
Kvarts
Rosenkvarts inneheld små mengder mangan, som gjev ein rosa farge. Rosenkvarts er kjent frå fleire granittpegmatittar i Iveland-Evje-området og til dømes Meløy i Nordland.
Ein kan bruka kvarts som råvare til å laga porselen og glas.
Icenarar
Fleire myntar slått av icenarane er funne. Fleire av dei har avbildingar av ein hest, eit dyr som truleg var viktig for stammen. Det er også funne fleire klaver, tunge ringar som er tvinna av gull, sølv eller elektrum og som blei borne rundt halsen.
Yosuke Fukase
Yosuke Fukase er ein tidlegare japansk fotballspelar.
Han spela for klubben Yokohama Marinos.
Noregsmeisterskapen i fotball for menn 1984
Fredrikstad vart noregsmeister etter at dei vann over Viking med 3-2. Dette var tiande gongen Fredrikstad vann ein noregsmeisterskap. Det ellevte cupmesterskapet kom ikkje før 22 år senere, i 2006.
Finale
Det måtte spelast to finalekampar før Fredrikstad kunne kårast som noregsmeister. Den første finalekampen den 28. oktober enda uavgjort med resultatet 3-3. Målskårarar for Fredrikstad var Jørn Andersen i det 42. minuttet, Vidar Hansen i det 78. minuttet og Per Egil Ahlsen frispark til FFK og for en suser frå 30 meter i det 96. minuttet. Målskårarar for Viking var Jan Erik Audsen i det 22. minutt, Isak Arne Refvik i det 80 minutt og Gary Goodchild i det 107. minutt. 23 668 tilskodarar såg kampen på Ullevaal Stadion. Dommar var Per Arne Larsgård.
Omkampen vart spelt på Ullevaal den 4. november. Målskårarar for Fredrikstad var Jørn Andersen i det 4. minutt, Per Egil Ahlsen på straffe i det 18. minutt og Terje Jensen i det 68. minutt. Målskårarar for Viking var Kjell Lundal i det 63. minutt og Nils Ove Hellvik i det 69. minutt. Det var berre 15 993 tilskodarar på den avgjørende finalekampen. Dommar var Einar Halle.
Fredrikstads vinnarlag: Jan Erik Olsen, Lars Sørlie, Per Egil Ahlsen, Hans Deunk, Espen Engebretsen, Jan Erik Audsen, Terje Jensen, Reidar Lund, Vidar Hansen, Jørn Andersen, Atle Kristoffersen, Vidar Kristoffersen, Morten Thomassen, Arild Andreassen, Tom Espen Fingarsen, Åge Wiggo Hansen og Henning Johannesen.
Hønsefuglar
Hønsefuglar (Galliformes) er ein biologisk orden av omnhøns, hokkoar, kalkunar, tannvaktlar, fasanar og perlehøns. Fasanar inkluderer òg skogshøns. Det finst meir enn 280 nolevande artar.
Asiablåvaktel (Coturnix chinensis) er den minste nolevande hønsefuglen, han er ca. 12,5 centimeter lang og veg mellom 28 og 40 gram. Den største er den nordamerikanske villkalkunen (Meleagris gallopavo), som kan vege så mykje som 14 kilo og måle 120 centimeter. Smaragdpåfuglen kan vere hønsefuglarten med størst vengespenn.
Dei fleste slektene av Galliformes har artar med rund kroppsform, tjukt nebb og middels lange bein, og har avrunda og ganske korte venger. Ryper, frankolinar og andre hønsefuglar i fasanfamilien har typisk tjukkfallen silhuett. Om dei fleste artane er relativt veike flygarar, så finst det ingen nolevande hønsefuglar utan flygeevne. Den utdøydde, enorme omnhønsslekta Sylviornis var utan flygeevne og synast å ha mista evna på grunn av kroppsstorleiken.
Vaksne hannar av mange hønsefuglartar har ein eller fleire skarpe utvekstar på baksida av kvar fot som dei brukar i slostkampar. I mange slekter finst tydeleg kjønnsdimorfisme og innanfor kvar klade i denne ordenen har dei mest utvikla («mest avanserte») linjene tendens til kjønnsdimorfisme utvikla i størst grad.
Fasanøya
Fasanøya (fransk Île des Faisans, Île de l’hôpital eller Île de la Conférence; spansk Isla de los Faisanes; baskisk Konpantzia) er ei elveøy i Bidasoa. Øya er eit kondominat, styrt av både Frankrike og Spania, og administrert av Irun (i Guipuzcoa i Spania) og Hendaye (i Pyrénées-Atlantiques i Frankrike), som styrer øya i periodar på seks månadar kvar. Ho har eit areal på 2 000 m², og vert kunstig verna frå straumane i elva.
Den viktigaste historiske hendinga som fann stad på øya var signeringa av Pyrenefreden etter ei rekkje av 24 møter mellom Luis de Haro og Cardinal Mazarin i 1659 for å ende Trettiårskrigen. Ein monolitt vart reist på midten av øya for å minne hendinga.
Abonnement
Eit abonnement er ein avtale mellom ein mottakar og ein leverandør om fast levering av varer eller tenester. Denne avtalen blir som regel automatisk fornya fram til éin av partane seier han opp. Abonnement kan omfatta leveringar av til dømes mat eller trykksaker til ein heim eller ei bedrift eller tilgang til ein teneste som fjernsynskanalar, telefon eller nettenester. Medlemsavgift i nokre organisasjonar blir kalla abonnement. I andre høve kan abonnement vera gratis, til dømes på nyheitsbrev. Eit serviceabonnement gjev tilgang til eit firma sine tenester og fagfolk i ein viss periode.
Typisk betaler ein kunde for eit abonnement i større summar til visse tider, til dømes ein gong i månaden eller ein gong i året. Betalinga skjer gjerne på førehand. Abonnement gjev dermed ei sikker inntekt til leverandøren. Abonnement kan også skapa lojalitet eller andre hinder mot at kunden forlét leverandøren. Av desse grunnane vel mange leverandørar som sel produkt både som abonnement og på anna vis (til dømes laussal av avis) å gje rabatt til abonnentar.
For kundar kan eit abonnemnet vera praktisk eller nødvendig for å få eit produkt. Bruk av hushaldningstenester som straum, innlagt vatn, kloakk, telefon og Internett blir til dømes helst selde som abonnemnet. Aviser og tidsskrift kan leverast heim til abonnentar som då får med seg alle utgåver. På den andre sida kan abonnement føra til at ein betaler for eit produkt ein ikkje ville kjøpt så mykje av elles. Store betalingar på ein gong for abonnement kan også gje nokon betalingsvanskar.
Justøy
Justøy er ei øy og eit sokn i tidlegare Vestre Moland prestegjeld og Lillesand kommune i Agder. Namnet kjem frå norrønt Jóstr.
Justøy har brusamband til fastlandet og spreidd busetnad. På øya ligg den gamle uthamna Brekkestø, eit minne om seglskutetida på Skagerrakkysten.
Justøy har eit areal på 7,9 km². Øya er i stor grad prega av sommarturisme, men har òg ein del av fastbuande. Det finst ein Montessoriskule, kapell, kyrkjegard, campingplass på øya, samt sommaropen butikk i Brekkestø.
På Nyberg, like ved Brekkestø, er det ruinar frå den andre verdskrigen. Eit tysk forsvarsanlegg med bunkersar ligg der. Det vart bygd av norske krigsfangar. Dette anlegget heitte Festung Björkestraße.
Theódoros Ziákas i Grevená
Theódoros Ziákas (gresk Θεόδωρος Ζιάκας) er ein tidlegare kommune i periferieininga Grevená i periferien Vest-Makedonía i Hellas. Theódoros Ziákas inngår frå 2011 som ei kommunaleining i kommunen Grevená.
Masayuki Miyazawa
Masayuki Miyazawa er ein tidlegare japansk fotballspelar.
Han spela for klubben Yokohama Marinos.
Stortingets transport- og kommunikasjonskomité
Stortingets transport- og kommunikasjonskomité er ein fagkomité på Stortinget. Den handsamar saker om innanlands transport, post, telekommunikasjon, elektronisk kommunikasjon og oppgåver under Kystverket. Transport- og kommunikasjonskomiteen var tidlegare kjend som Samferdslekomiteen.
Ferjekaffi
Ferjekaffi er eit uttrykk nytta om kaffi som har stått og putra til han har vorten beisk. Uttrykket kjem av at kaffien på mange ferjestrekningar med lite trafikk ofte vert ståande på traktaren over fleire turar, noko som går ut over kvaliteten.
Stortingets transport- og kommunikasjonskomité
Medlemmar 2009–2013
Transport- og kommunikasjonskomiteen har 15 medlemmar i perioden 2009–2013:
Brakksvalefamilien
Brakksvalefamilien er ein biologisk familie Glareolidae av vadefuglar i ordenen vade-, måse- og alkefuglar, Charadriiformes.
Familien samlar to distinkte undergrupper, brakksvaler og løparar. Fram til nyleg inkluderte gruppa løparar òg den atypiske krokodillevaktar, Pluvianus aegyptius, men krokodillevaktar er no flytta til sin eigen familie. Brakksvaleamilien inneheld til saman 17 artar i fem slekter.
Skildring
Det er nebbet som er karakteristisk for denne familien og skil han ut frå resten av ordenen. Nebbet er bøygt og har nasebora ved basen.
Brakksvaler har korte bein, lange spisse venger og lange, gaffelforma haler. Dei har ein uvanleg flygeteknikk som minnar om svaler og dei kan plukke insekt i flukt. Somme brakksvaleartar kan ta lange migrasjonar takka vere vengene og dei gode flygeeigenskapane.
Løparane har lange bein, som har gjeve namn til gruppa. Vengene er korte og gjev dei ei meir normal flyging enn det ein finn hos brakksvaler.
Distribusjon og leveområde
Brakksvalene og løparane har distribusjon i den gamle verda, dei førekjem i Sør-Europa, Asia, Afrika inkludert Madagaskar og i Australia. Ein antar at familien utvikla seg først i Afrika, der familien i dag har størst mangfald, men det er funne fossil i Frankrike av utdøydde brakksvaler frå miocen.
Nokre artar av brakksvaler er langdistansemigrantar. Kortare flyttingar finn vi hos madagaskarbrakksvaler, som vandrar frå oppvekststader på Madagaskar til Aust-Afrika, i motsetnad til steppebrakksvaler som migrerer frå steppene i Aust-Europa og Sentral-Asia til Vest- og Sør-Afrika. Desse trekka som kan måle 10 000 km i avstandar, er ofte gjennomført som flygingar utan stopp undervegs, og føregår i stor høgd.
I regelen er ikkje løparane trekkfuglar, men ørkenløpar migrerer sørover frå det nordlegaste av leveområda sine om vinteren. Løparane er ganske nomadiske, men tar ikkje langdistansevandringar.
Levevis og føde
Løparane er aktive i skymringa og er nattlege, dei er generelt lite synlege, særleg artar som lever i skogshabitat. Dei er ikkje så sosiale som dei særs selskapelege og bråkete brakksvalene, brakksvalene har artar som òg er aktive ved daggry og i skymring.
Insekt utgjer storparten av dietten for denne familien. Brakksvalene beitar i hovudsak i lufta, men kan òg ta byttedyr på bakken. Dei grip sjansen til føde og har vore registrert saman med flokkar av antilopar for å snappe insekt som vert skremt opp rørslene deira, eller til og med der insekt er tiltrekt av gatelys. Dei søkjer spesielt målretta etter svermarar som grashopper og termittar. Løparar er utelukkande bakkenære, og beitar på ein måte som minnar om loer, dei spring, så stoppar dei brott for å søkje etter byttedyr før dei hastar vidare. Nokre artar kan grave med nebbet etter insekt i mjuk jord. I tillegg til insekt kan løparar òg ta blautdyr og litt frø.
Artar
Brakksvaler i rekkjefølgje etter EBird/Clements Checklist v2018 med norske namn etter Norske navn på verdens fugler:
Slekt Cursorius
Slekt Smutsornis
Slekt Rhinoptilus
Slekt Stiltia
Slekt Glareola
Kvalross
Kvalrossen er ein stor selart som finst i Arktis. Han er den største selarten i norske farvatn, og er mest kjend for dei karakteristiske støyttennene sine. Namnet kjem av norrønt hrossvalr («heste-kval»), men trass i dette er ikkje dyret i nær slekt med korkje kval eller hest.
Skildring
Kvalrossen er den største selarten i norske farvatn, med ei gjennomsnittslengd på 2,5-3,5 meter og ei vekt på mellom 700 og 1600 kg. Eksemplar i det nordlege Stillehavet kan vega godt over to tonn.
Det mest karakteristiske trekket til kvalrossen er dei lange støyttennene. Dette er omdanna hjørnetenner som i snitt er 50 cm lange og har vore viktige handelsvarer i lang tid. Kvalrossane sjølv nyttar dei til å nedlegga bytte og til å forsvara seg mot predatorar. Hannane nyttar dei òg i territoriekampar. Som eit forsvar mot artsfrender har desse difor særs tjukk hud, særleg i nakkeregionen. På sitt tjukkaste kan han bli heile 15 cm tjukk.
Levevis
Kvalrossen er eit relativt sosialt dyr, som kan samla seg i store mengder på strender og isflak. Dei brukar òg mykje tid i vatnet, der dei tek til seg føda si. Stundom fangar dei fisk; større hannar kan òg jakta på mindre selar som ringsel, men som regel beitar dei på muslingar på botnen. Dei tek òg krepsdyr, sjøpølser, ymse blautdyr og somme kappedyr. Muslingane vert greven opp med snuta til dyret og sogne ut or skalet.
Kvalrossen har berre to naturlege fiendar; isbjørnen og spekkhoggaren. Isbjørnen angrip berre om han svelt; støyttennene utgjer eit for stort trugsmål til at han går til åtak utan at det er direkte naudsynt.
Formeiring
Kvalrosshannane vert vanlegvis kjønnsmogen som tiåring, men ved somme høve kan individ ned til sju år få avkom. Eggløysinga hjå hoene startar som regel når dyret er mellom 4 og 6 år gamalt. Før paringstida, som er frå januar til mars, feitar dyra seg skikkeleg opp; i sjølve paringstida et dei nemleg knapt og treng såleis eit feittlag å tæra på.
Ungane vert fødd på land eller på isflak. Hoa går drektig i 15-16 månadar før kalven vert fødd mellom april og juni, ein meter lang og er symjedyktig frå fødselen av. Han syg mjølk or mor si i mellom 8 og 11 månadar før han tek til å eta muslingar og fisk som dei vaksne. Ungar heldt seg med mora i 2 til 4 år etter at dei er avvent.
Slum
Eit slumområde, definert av UN-HABITAT for Dei sameinte nasjonane, er eit område av ein by som blir karakterisert ved bustader under normalstandard, eit skittent miljø og manglande tryggleik.
Fylkesveg 206
Før 1. januar 2010 var vegen riksveg, etter at forvaltingsreformen trod i kraft har han status som fylkesveg.
Mykene
Mykene var eit viktig økonomisk og militært maktsentrum i Hellas i bronsealderen.
Staden er i dag eit arkeologisk minnesmerke nordaust på halvøa Peloponnes. I bronsealderen var Mykene ein av dei viktigaste byane i Hellas, som dominerte både Peleponnes og øyane i Egearhavet. Ei av desse øyane var Kreta.
Mykene sitt akropolis vart truleg skipa så tidleg som 1500 fvt. Løveporten, som vart bygd kring 1250 fvt., var hovudinngangsporten til byen, og er vorte ståande som eit symbol på den mykenske kongemakta.
Epoken mellom 1600 og 1100 fvt. i gresk historie er oppkalla etter utgravingsstaden Mykene, der arkeologar første gong fann restar etter høgkulturane. Arkeologane går ut frå at byen vart grunnlagd av greske folkegrupper, men trur ikkje at namnet, Mykene, opphavleg er gresk og reknar det som ei arv grekarane tok frå den tidlegare folkesetnaden i området.
Mykene var ein imponerande by, og byggverka viser at området har vore tilhaldsstad for ein særs utvikla palasskultur. Byggestilen til festningsverket som vart bygd i sentrum av byen ein gong på 1300-talet fvt. vart faktisk kalla kyklopisk av dei greske etterkommarane, av di dei meinte at berre kyklopar kunne bygge slike festningsverk.
Minnet om mykensk stordomstid overlevde gjennom dei mørke hundreåra i gresk historie, og ei romantisk framstilling av den mykenske perioden dannar grunnlaget for kjende greske episke dikt. Forfattaren Homer skildra i Iliaden og Odysseen korleis Agamemnon, kongen av Mykene, leia det greske krigstoget mot Troja.
Ein reknar med at greske folkegrupper innvandra til Hellas-området kring 1600 f.vt. Grekarane sitt inntog markerte ei ny epoke i området, sidan dei utvikla ein imponerande bronsealder-sivilisasjon der, som ikkje gjekk under før i 1200–1100 fvt. Denne kulturen kan samanliknast med høgkulturane i Mesopotamia og Egypt.
Det ein veit er at det var ein høgt utvikla kultur, med eit eige skriftspråk og (trass namnet gjeve han) langt større utbreiing enn berre byen Mykene. Ein veit òg at kongar og andre former for nobilitetar vart gravlagde i store sirkulære gravkammer, tholoar, saman med gullmasker, sølv og t.d. dolkar eller andre former for militært utstyr, noko som tyder på at militære eigenskaper var viktige. Det er òg funne døme på mumifisering av døde.
På eit tidspunkt rundt 1100 fvt. kollapsa den mykenske kulturen, og grekarane gjekk inn i den perioden som historikarane kallar dei mørke hundreåra i gresk historie. Årsaka til at dei vert kalla dei mørke hundreåra er at det ikkje finst nokon skriftkjelder frå perioden og at ein har færre arkeologiske funn frå perioden. Det einaste ein veit heilt sikkert er at folkesetnaden brått gjekk kraftig nedover.
Tidlegare har den rådande teorien vore at den mykenske kulturen gjekk under grunna ein invasjon av eit nytt gresk folkeslag, dorarane, men den teorien er no underlagt stor tvil. Ein ser mellom anna at egyptiske kjelder frå same tidsperiode nemner ei lang rekke uår der avlingane svikta, noko som førte til mellom anna krigar og folkevandringar. Det mykenske fallet fell òg saman med brå nedgang i ei rekke sivilisasjonar i Midtausten/Sør-Europa-området. Mange historikarar meiner at desse uåra stammar frå klimaendringar etter store vulkanutbrot, og at dei var den direkte årsaka til den mykenske undergangen. Den teorien passar òg saman med at store grupper av grekarar flytta ut til øyene i Egearhavet og kysten i Vesleasia for å dyrke nytt land.
Blitzkrieg
Blitzkrieg (tysk for lynkrig) var ein militær doktrine som blei utvikla i mellomkrigstida i Tyskland. Den blei brukt av dei tyske væpna styrkane under andre verdskrig.
Blitzkrieg gjekk ut på å la pansra styrkar virke tett saman, støtta av luftvåpenet. Fokuset blei lagt på raske manøvrer og mobilitet, samt ein desentralisert kommandostruktur.
MOS Technology 6502
MOS Technology 6502 er ein 8-bits mikroprossesor skapa i 1975 av ingeniørane Chuck Peddle og Bill Mensch for MOS Technology. Då den vart lansert, kosta den betydeleg mindre enn konkurrerande alternativ som Intel 8080 og Motorola 6800. Likevell var den fullt kompatibel med konkurrentane. Saman med Zilog Z80 la 6502 grunnlaget for heimedatamaskin-bylgja på åttitalet.
Historie
MOS Technology 6502 var i hovudsak utvikla av det same laget som utvikla Motorola 6800. Etter å ha sagt opp stillingane sine hjå Motorola, byrja utviklarane å sjå etter andre produsentar og fann MOS Technology. Her utvikla dei først MOS Technology 6501. Ettersom denne prosessoren var designmessig lik konkurrenten M6800, kunne prosessoren nytta dei same hovudkorta. Dette fekk Motorola til å sjå raudt og MOS Technology måtte gå tilbake til teikneborded. Resultatet vart at MOS Technology utvikla 6502, en prosessor som designmessig var forskjellig, men elles lik 6501.
Gabriel Fahrenheit
Daniel Gabriel Fahrenheit, eller Gabriel Daniel Fahrenheit var ein tysk fysikar og instrumentmakar. Temperatureininga Fahrenheit (F) er oppkalla etter han. Eininga var lenge i bruk i Tyskland, og vert framleis nytta USA.
Han var busett i Nederland der han arbeidde som glasblåsar. Han vidareutvikla kvikksølvtermometeret slik at det i 1714fekk den forma som sidan er blitt vanleg for væsketermometer. Han vidareførte arbeida til danske Ole Rømer med å skape ein temperaturskala som var basert på fikspunkt. Han påviste at kokepunktet til vatn var avhengig av trykket i omgjevnadane og fann opp hypsometeret, der denne eigenskapen vert nytta for høgdemåling.
Trollkrem
Trollkrem er ein dessert som er laga av tyttebær, sukker og eggekviter. Enkelte brukar også noko vaniljesukker. Desserten vert av og til servert med vaniljesaus. Trollkrem er mest vanleg på hausten og vinteren.
Mavranéi
Mavranéi (gresk Μαυραναίοι) er ein landsby i periferieininga Grevená i periferien Vest-Makedonía i Hellas. Mavranéi var hovudsete i den tidlegare kommunen Theódoros Ziákas, som no er ei kommunaleining i kommunen Grevená.
Masahiro Fukazawa
Masahiro Fukazawa er ein tidlegare japansk fotballspelar.
Han spela for klubbane Yokohama F. Marinos og Albirex Niigata.
Tomokazu Hirama
Tomokazu Hirama er ein tidlegare japansk fotballspelar.
Han spela for klubbane Yokohama F. Marinos, Montedio Yamagata, Vegalta Sendai, Consadole Sapporo og Albirex Niigata.
Kadi
Ein kadi (arabisk: قاضي, qāḍī) er ein dommar som dømmer på grunnlag av sharia, det islamske religiøse lovverket. Fordi ein i islam ikkje skil mellom religiøse og sekulære dommar, ligg makta til kadiane tradisjonelt over alle andre når det gjeld rettslege spørsmål som involverer muslimar. Ein dom frå ein kadi må vere basert på ijma, meininga til fleirtalet av dei islamske lærde, ulemaene.
Embetet vart innført under umayyade-dynastiet i Damaskus, som varte frå 661 til 750. I dag vert kadiane utdanna ved islamske universitet og høgskular. Dei høyrer til ein av dei islamske lovskulane og dømmer på grunnlag av forskriftene han har.
Ekspresjonisme
Ekspresjonisme og ekspresjonistisk er nemning for ei uttrykksform og ei retning innanfor kunst. Den har prega både biletkunst, litteratur, musikk, teater, film og arkitektur. Eit «ekspresjonistisk» kunstverk vert oppfatta å uttrykke dei indre kjenslene hos opphavspersonen, formidla i ei subjektiv og vridd avbilding av den ytre verda. Uttrykket i ekspresjonistisk biletkunst er ofte intense, kantete, utflytande og grensesprengande.
Historikk
Døme på ekspresjonistiske stilelement finst langt tilbake i kunsthistoria, som i bilete til den spanske barokkmålaren El Greco, eller i Francisco Goya sine «svarte måleri». Kunstretningar som postimpresjonisme, fauvisme og symbolisme, med målarar som Edvard Munch, Paul Gauguin, Paul Cézanne og Vincent van Gogh vert oppfatta som forløparar for ekspresjonismen.
Kunstretninga ekspresjonisme vert først og fremst knytt til Tyskland i åra mellom 1900 og 1940. Kunstnargrupper som Die Brücke og Der Blaue Reiter vert sett som dei mest framståande representantane for den tyske ekspresjonismen, i tillegg til filmskaparen Fritz Lang.
Ekspresjonisme vart oppfatta som ei motsetning til impresjonismen. I eit ekspresjonistisk kunstverk vil gjengjevinga av inntrykk av den sette verda, måtte vike for komplekse tolkingar av den personlege psyken. Ekspresjonistisk kunst vert gjerne knytt til framstillingar av angst og sjeleleg mørker, og kan sidestillast med andre viktige kunstnariske og intellektuelle rørsler på 1900-talet som eksistensialisme og psykoanalytiske teoriar om det underbevisste.
Cuyahoga-elva
Cuyahoga er ei elv i det nordaustlege Ohio i USA. Ho har eit løp på 160 km som tek til i Geauga County, renn sørover til Cuyahogafossen og deretter svinger brått mot nord før ho renn gjennom Cleveland og ut i Eriesjøen.Ho er ei av dei veldig få elvane i verda som med eitt har stått i lys lue.
Historie
Elva blei til for omtrent 13 000 år sidan då dei siste isbreane i Nord-Amerika slipte seg ned til sjøen. Elva var viktig for indianarane som flytte dit på 100-talet fvt. Dei gav elva namnet «Cuyahoga», som tyder 'skeiv elv' i språket deira, og brukte henne til fiske og transport.
I det 17. hundreåret kom dei første europearane til nordaustre Ohio. Dei fleste av dei var pelshandlarar og drog dit for å jakta på dei mange pelsdyra som fanst der. Med pelshandel kom også økonomisk utvikling. Ohio-kanalen var graven ut i 1825 og Pennsylvania- og Ohio-kanalen i 1832 for å gjera det lettare å transportera varer. Mange fabrikkar blei bygde, og området blei rikt og urbanisert.
Utvikling og ureining
Med rikdom kom ureining. Folk hadde ikkje omsut for miljøet i dei dagane, og dei fleste fabrikkane lét kloakkvatnet renna rett ut i elva. Problemet blei verre etter at John D. Rockefeller starta eit oljeselskap i Cleveland. Det var snart så mykje olje, bensin, måling, og metall dumpa i elva at ho «rann med alle fargane i regnbogen.»
I det 19. hundreåret blei området eit stort senter for bil- og stålindustri. Elva var no daud, og hadde inkje oksygen. Ingenting kunne leva i henne, og det var så mykje olje i elva at ho var blitt brannfarleg. Den første gongen ho tok fyr var i 1936, då ein gneist frå ein blåselampe kveikte noko søppel som dreiv på elva. Dei neste tretti åra var det mange fleire brannar.
Reinsking
For miljøaktivistar og politikarar som brydde seg om miljøet blei elva eit symbol på skjemminga av miljøet i USA. Miljøvernbyrået blei grunnlagt det neste året, og etter tre år, i 1972, blei «Rein luft-lova» fastsett. Dei to lovene er endå grunnreglane som miljøvernet i USA er bygt på.
Elva har blitt mykje betre dei siste tretti åra, og er no ei av 14 «arvelut-elvar» i USA.
Nesset kraftverk
Nesset kraftverk er eit vasskraftverk i Hareid kommune i Møre og Romsdal.
Kraftverket utnyttar eit fall på 195 meter frå Svartevatnet som inntaksmagasin. Hammarstøylvatnet er hovudmagasin for verket.
Midlare årsproduksjon er på 2 GWh og installert effekt er på 0.4 MW. Kraftverket vart sett i drift i 1947. Eigar er Tussa.
Kei Mikuriya
Kei Mikuriya er ein tidlegare japansk fotballspelar.
NM i sykling 1985 i tempo
Noregsmeisterskapen i sykling 1985 i temporitt for menn vart avvikla med individuell tevling 24. juni på Notodden og lagtempo 26. juni i Bø i Telemark.
50 km temporitt
<br style="clear:both;" />
100 km lagtempo
<br style="clear:both;" />
Noregsmeisterskapen i sykling 1985 i temporitt for kvinner vart avvikla på Notodden i Telemark sundag 23. juni.
Kvinner
<br style="clear:both;" />
Hubba Bubba
Hubba Bubba er ein type veldig mjuk bobletyggegummi som opphavleg vart produsert av Wm. Wrigley Jr. Company i 1979, men som no vert produsert i fleire land rundt i verda. Hubba Bubba finst i mange smakar, blant anna eple, appelsin, cola, jordbær og lakris. Hubba Bubba vert seld i kioskar og i daglegvarebutikkar. I ein pakke er det fem tyggegummiar.
Songs from the Wood
Songs from the Wood er det tiande studioalbumet til det britiske rockebandet Jethro Tull, utgjeven i februar 1977. Albumet var ei ny retning for bandet basert på britisk heidensk folklore og landsbyliv i ein folkrockstil som kombinerer tradisjonelle instrument og melodiar med trommer og elektrisk gitar frå hardrocken.
Det vert rekna som det første i ein trio av folkrockalbum (Songs from the Wood, Heavy Horses (1978) og Stormwatch (1979)).
På albumet står det ein lengre undertittel: «Jethro Tull – with kitchen prose, gutter rhymes and divers – Songs from the Wood» eller «Jethro Tull - med kjøkkenprosa, rennesteinsrim og diverse - Songs from the Wood». To av desse uttrykka dukkar opp i teksten på tittelsporet.
Smíxi
Smíxi (gresk Σμίξη) er ein landsby og ein tidlegare kommune i periferieininga Grevená i periferien Vest-Makedonía i Hellas. Smíxi inngår frå 2011 som ei kommunaleining i kommunen Grevená.
Songs from the Wood
Produksjon
Albumet var det første Jethro Tull-albumet med klaverspelaren David Palmer som offisielt bandmedlem, som gjorde musikken meir kompleks og variert. Både Palmer og Martin Barre bidrog med å skrive musikk til albumet.
Smíxi
Ved folketeljinga i 2011 hadde kommunaleininga Smíxi 454 innbyggjarar, som alle budde i tettstaden med same namn.
Songs from the Wood
Produksjon
På songen «Jack-in-the-Green» spelar Ian Anderson alle instrumenta sjølv.
Musikalsk stil og tema
Albumet er fylt med bilete frå britisk mellomalder (særleg i «Jack-in-the-Green», «Cup of Wonder» og «Ring Out Solstice Bells»), og dekorative folk-arrangement (som på «Velvet Green» og «Fire at Midnight»), eller meir eksperimentell musikk som på «Pibroch (Cap in Hand)» der Martin Barre simulerer sekkepiper på gitaren. .Albumet er eit steg til sida frå hardrocken på tidlegare Jethro Tull-album, sjølv om det framleis er element av den eldre stilen til bandet. Anderson var dels inspirert av boka Folklore, Myths and Legends of Britain som han fekk av den dåverande manageren til Tull, Jo Lustig i 1976. I følgje Anderson gav boka «meg heilt klårt tankar om figurar og soger som dukka opp i songane mine på Songs From the Wood, som så vart ført vidare på Heavy Horses og Stormwatch.»
Mottaking
I meldinga for Heavy Horses (1978) i Rolling Stone stod det at Songs from the Wood «kan ha vore det beste albumet gruppa spelte inn.»
Songs from the Wood var med på lista The 100 Greatest Prog Albums of All Time av Prog på ein 76. plass.
Salslister
Albumet har selt meir enn éin million eksemplar i USA og nådde åttandeplassen på Billboard-lista, som det siste albumet deira som nådde topp 10 i USA. Songen «The Whistler» var den einaste songen som gjekk inn på lista som singel i USA, då han nådde 59. plassen på Billboard Hot 100 våren 1977. I Danmark nådde albumet åttandeplassen. I Storbritannia selde albumet over 100 000 eksemplar og nådde 13. plassen på UK Albums Chart.
Plateomslag
Plateomslaget syner Ian Anderson ute i skogen. Det er eit bilete som er teikna over, noko ein kan sjå på trea, støvlane til Anderson og snuten på hunden. Det vart laga av kunstnaren Jay L. Lee.
40-årsjubileumsutgåva frå 2017 - The Country Set
Den 17. mai 2017 gav Jethro Tull ut albumet på ny i ein plateboks med fem plater. Dette kom med eit hefte på 96 sider med kommentarar av kvart enkelt song og tilknytte innspelingar av Anderson. Steven Wilson miksa heile albumet og bonusspora på nytt, inkludert dei tidlegare ikkje utgjevne «Old Aces Die Hard» og «Working John, Working Joe». Den andre og tredje plata inneheld 22 konsertopptak som ikkje før var gjevne ut, spelt inn under den amerikanske delen av Songs from the Wood-turneen i 1977 frå 21. november til 6. desember, miksa av Jakko Jakszyk. Samlinga inneheld òg DVD-ar.
Kadettpartiet
Kadettpartiet (av K.D., for Det konstitusjonelt-demokratiske partiet) var eit politisk parti i Russland som vart grunnlagt av liberalarar i oktober 1905 under leiing av historikaren Pavel Miljukov. Partiet tok til orde for avskaffing av eineveldet og at det skulle innførast eit konstitusjonelt monarki. Kadettpartiet spela ei framtredande rolle i avspenninga som følgde 1905-revolusjonen og var den største grupperinga i Dumaen etter vala i 1906 og 1907. Dei vart inviterte til å vere med i regjeringa av statsminister Sergej Witte, men dei radikale krava deira gjorde dette umogleg. Det hatske angrepet frå Miljukov mot statsminister Boris Stürmer i Dumaen i november 1916, bidrog til at sistnemnde fall, og dette styrkte dei revolusjonære straumingane i landet. Etter februarrevolusjonen i 1917 var partiet hovudaktøren i den provisoriske regjeringa. Miljukov hadde posten som utanriksminister, og partivenen hans Georgij Lvov vart utnemnd til statsminister. Etter juliuroa i 1917 vart Lvov tvinga til å gå av, og det skjedde ei maktforskyving til fordel for Aleksandr Kerenskij som stod for dei mest radikale kreftene i regjeringa. I desember 1917, etter at bolsjevikane hadde teke makta i oktoberrevolusjonen, vart partiet forbode, og det verka deretter i eksil frå Paris.
Hideki Matsuki
Hideki Matsuki er ein tidlegare japansk fotballspelar.
Alicante
Alicante (katalansk-valensiansk Alacant, spansk Alicante) er ein by i Spania. Byen er provinshovudstad i provinsen Alicante i den sørlege delen av Valencia ved Middelhavet. Alicante er ein viktig hamneby. Folketalet i Alicante by er kring 330 000 og i storbyområdet, Stor-Alicante, bur det kring 750 000 innbyggjarar. Alicante er dermed det åttande største byområdet i Spania.
Hideki Matsuki
Han spela for klubben Yokohama Marinos.
Alicante
Alicante er ein av dei raskast veksande byane i Spania. Økonomien er hovudsakleg basert på turisme og produksjon av vin. I tillegg til vin eksporterer byen òg olivenolje og frukt. Industrien i Alicante produserer mellom anna næringsmiddel, lêr, tekstilar og keramikk.
Byen er hovudsete for kontoret for harmonisering den indre marknaden i EU (Harmonisation in the Internal Market, (OHIM).
Historie
Alicante vart grunnlagd i 324 f.Kr. av dei gamle grekarane, som kalla byen Akra Leuke. I 201 f.Kr. vart byen erobra av romarane som kalla byen Lucentum. Hannibal skal ha lossa sine vidgjetne elefantar her. Mellom 718 og 1249 var byen styrt av maurarane. Byen vart gjenerobra i 1247, og inngjekk då i kongeriket Castilla, frå 1305 i kongeriket Aragón.
Amfibium
Utvikling
Dei første store amfibiegruppene utvikla seg i devontida frå ferskvasslevande kvastfinnefisk (eller lungefisk?) med finnar omdanna til bein. Fleire artar på denne tida kunne bli fleire meter lange, noko berre særs få japanske salamandrar gjer dei etter i dag. Me reknar me at desse dyra erobra landjorda for å unngå å bli jakta på, men dei møtte òg eit par utfordringar der oppe: Dei hadde korkje vasstett skinn eller vasstette egg, og hovudføda deira var framleis i vatnet.
Fylkesveg 207
Fylkesveg 207 (Fv207) går mellom Finstad og Sørskogbygda i Elverum. Veglengda er 11,3 km.
Amfibium
Utvikling
I karbontida flytta amfibia seg opp i næringskjeda og fekk ei rolle som tilsvarar den krokodillane har i dag. Dei åt både store insekt, som levde på land, og fisk som levde i vatn. Gjennom permtida og tidleg trias vart dei derimot utkonkurrerte av proto-krokodiller; krypdyr som overtok nisjene deira. Dette førte til at amfibia migrerte til kaldare strøk (sidan dei i motsetnad til urkrokodillane kunne gå i dvale) eller vart mindre.
Fylkesveg 207
Før 1. januar 2010 var vegen riksveg, etter at forvaltingsreformen trod i kraft har han status som fylkesveg.
Iserlohn
Iserlohn er ein by i Tyskland i delstaten Nordrhein-Westfalen med om lag 100 000 innbyggjarar. Byen ligg i landkreisen Märkischer Kreis, og er den største byen her og i regionen Sauerland. Iserlohn ligg nord i Sauerland nær elva Ruhr
Historie
Pancratiuskyrkja (òg kalla Bauernkirche) vart bygd rundt 985, men dei første nedskrivne kjeldene om byen går berre tilbake til 1150. I 1237 gav greven av Mark byrettar til Iserlohn. I 1975 danna byen, som tidlegare hadde vore ein kreisfri by, landkreisen Märkischer Kreis i lag med Letmathe, Hennen, Sümmern og Kesbern.
Stortingets utanriks- og forsvarskomité
Stortingets utanriks- og forsvarskomité er ein fagkomité i Stortinget, skipa i oktober 2009 som ei samanslåing av Utanrikskomiteen og Forsvarskomiteen. Komiteen sitt arbeidsområde er saker om utanrikspolitikk, militært forsvar, utviklingshjelp, saker som gjeld norske interesser på Svalbard eller i andre polarområde og saker som gjeld avtalar mellom den norske staten og andre statar eller internasjonale organisasjonar.
Darío Figueroa
Darío Figueroa er ein tidlegare argentinsk fotballspelar.
Han spela for klubben Yokohama Marinos.
Leo III av Austromarriket
Leo III var bysantinsk keisar frå 717 til 741.
Leo III grunnla det isauriske dynastiet og vert difor òg kalla Leo Isauriaren. I 726 fordømde han bruken av ikon i kyrkjene og innleidde slik ikonoklasmen.
Leo vart etterfølgd av sonen Konstantin V.
Fylkesveg 208
Fylkesveg 208 (Fv208) går mellom Midtskogberget og Rundfloen i Trysil. Veglengda er 32,7 km.
Smolensk oblast
Smolensk oblast (russisk Смоленская область) er ein provins i Russland og eit av føderasjonssubjekta i den russiske føderasjonen. Hovudstaden er Smolensk, arealet er 49 786 km² og innbyggjartalet er 985 500 (2010).
Val
Ved det russiske presidentvalet i 2008 var Smolensk oblast den regionen der Dmitrij Medvedev fekk sitt dårlegaste resultat – «berre» 59,3 % av veljarane i provinsen røysta på Medvedev.
Folkesetnad
Den einaste store byen er Smolensk, med 326 900 ibuarar i 2010.
Dei største etniske gruppene ved folketeljinga i 2010 var:
Arve Tellefsen
Arve Tellefsen er ein norsk internasjonal fiolinist.
Liv og karriere
Tellefsen er fødd og oppvaksen i Trondheim. Som seksåring byrja han å spela fiolin ved Trondheims musikkskole hjå Arne Stoltenberg. I 1955 byrja han å studera ved Det Kongelige Danske Musikkonservatorium i København, der professor Henry Holst var hovudlæraren hans. I 1956 vann Tellefsen Prinsesse Astrids Musikkpris, og i 1959 debuterte han i aulaen til Universitetet i Oslo. Han studerte vidare i New York under Ivan Galamian.
Tellefsen har òg vore aktiv innan kammermusikk, og han har opptredd på mange festivalar over heile verda. Tolkingane hans av Grieg sine tre fiolinsonatar gjorde han fortent til Griegprisen i 1973; sonatane vart seinare spelte inn på plate saman med Eva Knardahl. 30 år seinare gjorde han ei ny innspeling av sonatane (saman med Håvard Gimse).
Tellefsen har ikkje vore redd for å opptre i nye musikalske samanhengar. Ein periode arbeidde Tellefsen og pianisten Kaare Ørnung saman med artistane Gustav Lorentzen og Øystein Dolmen («Knutsen & Ludvigsen») for å presentera kvalitetsmusikk i ei uhøgtideleg ramme for born og unge. Tusenvis kom til konsertane deira, og endå fleire fekk høyra dei på radio, fjernsyn og gjennom plateinnspelingar. Tellefsen har òg laga innspelingar av melodiøse og fengande fiolinstykke i nye arrangement med synthesizerar og samplerar, foreteke av Kjetil Bjerkestrand. Utgjevinga Pan selde nær 150 000 eksemplar i 1988, noko som overgjekk alle andre norske utgjevingar det året.
I 1989 skipa Tellefsen Oslo Kammermusikk Festival, som finn stad i hovudstaden kvar sommar, i midten av august. Festivalen var den fyrste kammermusikkfestivalen i Noreg, og trekkjer til seg internasjonale toppartistar frå heile verda. Tellefsen har elles vore solist med dei leiande orkestra på alle kontinent, og han har spelt med dei fremste dirigentane i tida. Han vert rosa av kritikarane for den kjenslevare tonen sin, det musikalske sinnet sitt og ei djup tolkingsevne. Arne Nordheim har skrive ein fiolinkonsert etla til Tellefsen, tinga av Oslo Filharmoniske Orkester, og her var Tellefsen i dialog med komponisten frå fyrste tone. Urframføringa fann stad i 1997.
Arve Tellefsen er elles kjend for å eiga ein fiolin bygd av Giuseppe Guarneri del Gesù i 1741. Han er òg kjend for å ha vorte far til to døtrer i godt vaksen alder.
I 2010 vart Arve Tellefsens Musikerpris delt ut for fyrste gong under Olavsfestdagane i Trondheim. Fyrste mottakar vart den unge fiolinisten Vilde Frang.
Utgjevingar
(utval)
Denílson Antônio Paludo
Denílson Antônio Paludo er ein tidlegare brasiliansk fotballspelar.
Han spela for klubben Yokohama Flügels.
Sommar-OL 1924
Sommar-OL 1924 vart halde i Paris i Frankrike frå 4. mai til 27. juli med opningsseremoni 5. juli. USA vart beste nasjon og Noreg fekk fem gullmedaljar.
Selektiv reseptormodulator
Selektive reseptormodulatorar (SRM) er i farmakologien ei nemning på lækjemiddel som har ulik verknad i ulike vev. Dei fungerer som agonistar i somme vev, og som antagonistar i andre. Mange andre lækjemiddel verkar utelukkande som agonistar eller antagonistar, uavhengig av vevstype.
Nokre døme er:
SPQR
SPQR er ei forkorting for Senatus Populusque Romanus, dvs. «det romerske senatet og folket». Forkortinga var først ei nemning på den romerske republikken og deretter Romarriket under dei romerske keisarane. Forkortinga har seinare vore nytta som eit synonym for Roma kommune.
Inskripsjonen på Saturntempelet på Forum Romanum (i Roma) lyder: «SENATVS POPVLVSQVE ROMANVS INCENDIO CONSVMPTVM RESTITVIT», dvs. «Senatet og det romerske folket attoppbygde dette (tempelet), etter at det vart øydelagd av eld».
Nokre gongar vert den meir humoristiske italienske forvrenginga Sono Pazzi Questi Romani, d.v.s. Dei er ikkje kloke, dei der romarane. Mellom anna er dette kjend frå teikneserien om Asterix.
Naturlovpartiet
Naturlovpartiet er eit norsk politisk parti som programfestar at det norske samfunnet ikkje fungerer i pakt med naturen og difor må endrast. Mellom anna har partiet gått ut mot bruk av kjemisk framstilt medisin i staden for naturmedisin, og teke til orde for at ein skal nytte trancendental meditasjon aktivt i samfunnsarbeid for å høgne det kollektive samvitet. På den måten skal ein m.a. senke stressnivået og bruken av sjukeheims- og sjukehusplassar i samfunnet generelt.
Grunna alt for låg oppsluttnad og «mangel på renhet i landets bevisthet» har partiet vedteke å ikkje drive valkamp, men skal likevel stille lister til lokalval i nokre område og til stortingsval i nokre fylke.
Naturlovpartiet vart skipa i 1992 og registrert som politisk parti den 25. mai 1993, og i følgje utsegner frå Naturlovrørsla har det norske Naturlovpartiet systerparti i over 80 land.
Internasjonalt
Partiet vart oppretta som den norske armen av det transnasjonale Naturlovpartiet som vart skipa av Beatles-medlem George Harrison. Partiet vert rekna som den politiske armen av Maharishi Mahesh Yogi si rørsle for Transcendental Meditasjon. Det britiske Naturlovpartiet vart offisielt oppløyst i april, 2004.
Samarína
Samarína (gresk Σαμαρίνα) er ein landsby og tidlegare kommune i periferieininga Grevená i periferien Vest-Makedonía i Hellas. Samarína inngår frå 2011 som ei kommunaleining i kommunen Grevená. Samarína er den høgastliggjande landsbyen i Hellas.
Ved folketeljinga i 2011 hadde kommunaleininga Samarína 378 innbyggjarar, som alle budde i tettstaden med same namn.
Stortingets valkomité
Stortingets valkomité er ein fast komité på Stortinget. Komiteen si hovudoppgåve er å fordele stortingsrepresentantane på dei faste komiteane, og halde forhandlingar mellom stortingsgruppene til partia om desse. Valkomiteen handsamar også fordelinga av verva i Stortingets presidentskap, og blir brukt også elles i samband med val som Stortinget skal gjere.
Valkomiteen består av 37 stortingsrepresentantar. Ved samansetjinga blir det teke omsyn til storleiken på partigruppene og geografi. Det er også vararepresentantar som blir kalla inn ved behov.
Silisium
Silisium er eit grunnstoff med atomnummer 14 og kjemisk symbol Si. Det er eit halvmetall i gruppe 14 i det periodiske systemet. Det engelske ordet for silisium er silicon medan silikon heiter silicone.
Særlege kjenneteikn
Silisium er motstandsdyktig mot dei fleste syrer.
Bruk
Silisium vert brukt i elektronikk som ein halvleiiar. Mange transistorar og dioder og andre integrerte kretsar er laga av silisium.
Silisiumoksid (SiO2) er råmateriale for produksjon av glas.
Historie
Silisium vart oppdaga av Jöns Jacob Berzelius i 1824.
Biologisk rolle
Silisium er eit nødvendig mineral for dyr og menneske.
Førekomst
Silisium er eit av dei vanlegaste grunnstoffa i jordskorpa, og finst til dømes i kvarts.
Kjemi
Silisium dannar sambindingar som silisiumdioksid (SiO2) og silisiumklorid (SiCl4). Silisiumsambindingar kan òg vera polymerar.
Tryggleik
Innanding av silisiumstøv kan gje lungeskade.
Konservatisme
Konservatismen (frå latin; conservare, å ta vare på) som politisk retning oppstod etter den franske revolusjonen frå 1789 og frametter.
Ein av dei fremste tenkjarane i den tidlege konservatismen var den britiske godseigaren Edmund Burke.